ไม่ได้มีเพศสัมพันธ์รอบแรกค่ะคือเมื่อวานเรามีเพศสัมพันธ์กับแฟนค่ะ2รอบ(หลังเสร็จครั้งแรกอาบน้ำ1รอบแล้วมาต่ออีกรอบ)แล้วเกิดอาการแสบช่องคลอดตอนรอบที่2แล้วเราก็ยอมให้แฟนทำจนเสร็จค่ะแล้วหลั่งนอก(แถวหน้าอก)แต่รอบแรกเขาหลั่งนอกเหมือนกันค่ะแต่หลั่งโดนแถวๆช่องคลอดแต่ไม่โดนในช่องคลอดตรงๆนะคะ แล้วมาวันนี้ตอนเข้าห้องน้ำตอนเช้าเอาทิชชู่มาเช็ด ปรากฎว่ามีเลือดไหลออกมาเล็กน้อยค่ะ แล้วสักพักมันไม่ไหลเลยเอานิ้วแหย่ช่องคลอดดูคือเอานิ้วออกมานิ้วเปื้อนเลือดค่ะ แต่เลือดไม่ได้ไหลออกมาข้างนอกนะคะ แล้วยังพบว่าตอนแหย่รอบที่2มีเหมือนเป็นก้อนอยู่ข้างในแล้วรู้สึกว่าเหมือนปากมดลูกแคบลงค่ะและยังมีอาการแสบๆอยู่ตรงช่องคลอดแต่ไม่มากค่ะ วันนี้เข้าเน็ตดูอาการคนท้องเราเป็นแค่มีเลือดกะปริบกะปรอยแค่ข้อเดียวค่ะ จะท้องไหมคะ ตอนนี้กังวลมากเลยค่ะ ขอบพระล่วงหน้าค่ะ <3
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ประมาณ 4%-22% และหากได้มีการหลั่งน้ำอสุจิออกไปแล้ว และมามีเพศสัมพันธ์ต่อทันที อสุจิที่อาจตกค้างอยู่ในท่อปัสสาวะ ก็อาจออกมากับน้ำหล่อลื่นในการสอดใส่อวัยวะเพศครั้งที่ 2 ได้ ดังนั้น โอกาสในการตั้งครรภ์ก็ย่อมมีมากขึ้นสำหรับอาการของการตั้งครรภ์นั้น ที่พบได้เร็วสุดคือ การมีเลือดล้างหน้าเด็ก แต่ก็พบได้เพียง 30% ของหญิงตั้งครรภ์ และเลือดล้างหน้าเด็กจะออกมาหลังมีการปฏิสนธิไปแล้วประมาณ 6-12 วัน ดังนั้น การมีเลือดออกที่ 1-2 วันหลังการมีเพศสัมพันธ์ จึงไม่ใช่อาการเลือดล้างหน้าเด็กและอาการตั้งครรภ์แต่อย่างใดค่ะดังนั้น การที่จะทราบว่าจะมีการตั้งครรภ์หรือไม่นั้น ต้องรอให้ถึงกำหนดวันที่ประจำเดือนควรจะมา หากไม่มา ก็ต้องตรวจหาการตั้งครรภ์จากปัสสาวะค่ะ จึงจะทราบได้ว่ามีการตั้งครรภ์หรือไม่สำหรับอาการแสบช่องคลอด และมีเลือดไหลออกมาเล็กน้อย น่าจะเกิดจากมีการฉีกขาดของเยื่อบุช่องคลอดได้ ซึ่งเกิดจากการมีเพศสัมพันธ์ที่รุนแรง หรือช่องคลอดมีน้ำหล่อลื่นน้อย โดยเลือดที่ออกมักมีปริมาณไม่มาก ไหลแบบซึมๆ และจะค่อยๆ หยุดไหลได้เองภายในไม่กี่วัน นอกจากนี้ อาจเกิดจากมีการติดเชื้อในช่องคลอดหรือมดลูก แต่ก็มักจะมีตกขาวที่ผิดปกติและอาการปวดท้องน้อยร่วม